***Службени лист***

***општине Пожега***

|  |
| --- |
| **БРОЈ 2/17, ПОЖЕГА, 29. МАЈА 2017. ГОДИНЕ** |

На основу члана 30. тачке 2. Закона о локалној самоуправи («Службени гласник РС» број 9/2002), члана 47. и 63.Закона о буџетском систему («Службени гласник РС»број 54/2009…103/15) и члана 105. Статута општине Пожега («Службени лист општине Пожега» број 2/08), Скупштина општине Пожега на седници одржаној дана 26.05.2017. године, донела је

**О Д Л У К У**

**О ДОПУНСКОМ БУЏЕТУ ОПШТИНЕ ПОЖЕГА**

**ЗА 2017.ГОДИНУ**

Члан 1.

У члану 1. Одлуке о буџету општине Пожега за 2017. годину износ «884.671.000» замењује се износом «902.983.000»; износ «867.923.000» замењује се износом «886.235.000».

Члан 2.

У члану 2. Одлуке о буџету општине Пожега за 2017. годину, у тачки I УКУПНА ПРИМАЊА износ «867.923.000» замењује се износом «886.235.000»; у тачки II УКУПНИ ИЗДАЦИ износ «867.923.000» замењује се износом «886.235.000».

Члан 3.

У члану 22. – ПРИХОДИ у Билансу прихода и расхода врше се следеће измене:

-711110 Порез на зараде износ „301.796.000“ замењује се износом „319.008.000“;

-733150 Текући трансфери од других нивоа власти износ „204.000.000“ замењује се износом „205.100.000“.

Члан 4.

У члану 22. – РАСХОДИ у Билансу прихода и расхода врше се следеће измене:

-421000 Стални трошкови износ „36.216.500“ замењује се износом „36.211.500“;

-422000 Трошкови путовања износ „20.669.000“ замењује се износом „21.084.000“;

-423000 Услуге по уговору износ “39.592.500” замењује се износом “44.155.000”;

-424000 Специјализоване услуге износ “84.527.000” замењује се износом “94.912.000”;

-425000 Текуће поправке и одржавање износ „32.223.200“ замењује се износом „34.948.700“;

-426000 Материјал износ “18.161.000” замењује се износом “18.201.000”;

-451000 Субвенције јавним нефинансијским предузећима и организацијама износ “59.500.000” замењује се износом “62.500.000”;

-483000 Новчане казне по решењу судова износ „9.584.000“ замењује се износом „9.971.000“;

-484000 Накнада штете услед елементарних непогода износ „18.000.000“ замењује се износом „8.500.000“;

-511000 Зграде и грађевински објекти износ „176.825.000“ замењује се износом „178.325.000“;

-512000 Машине и опрема износ „13.681.000“ замењује се износом „16.211.000“;

-541 Земљиште износ „2.884.000“ замењује се износом „5.156.000“.

Члан 5.

У Посебном делу буџета врше се следеће измене:

-у разделу 3.ОПШТИНСКА УПРАВА, функција 130 Опште услуге, програм 0602 Локална самоуправа, пројекат „Трошкови ликвидације ЈП“Дирекција за изградњу“, позиција 20, економска класификација 423 Услуге по уговору, износ „1.200.000“ замењује се износом „3.060.000“;

- функција 130 Опште услуге, програм 0602 Локална самоуправа, пројекат „Откуп магацина у МЗ Висибаба“, позиција 20, економска класификација 511 Зграде и грађевински објекти додаје се износ „1.500.000“;

-функција 130 Опште услуге, програм 0602 Локална самоуправа, програмска активност 0001 Функционисање локалне самоуправе и градских општина, позиција 29, економска класификација 424 Специјализоване услуге износ „500.000“ замењује се износом „700.000“;

-функција 130 Опште услуге, програм 0602 Локална самоуправа, програмска активност 0001 Функционисање локалне самоуправе и градских општина, позиција 30, економска класификација 425 Текуће поправке и одржавање износ „3.500.000“ замењује се износом „4.000.000“;

-функција 130 Опште услуге, програм 0602 Локална самоуправа, програмска активност 0001 Функционисање локалне самоуправе и градских општина, позиција 36, економска класификација 512 Машине и опрема износ „6.550.000“ замењује се износом „8.050.000“;

-функција 130 Опште услуге, програм 0602 Локална самоуправа, програмска активност 0014 Ванредне ситуације, позиција 40, економска класификација 484 Накнада штете услед елементарних непогода, износ „10.000.000“ замењује се износом „500.000“;

-функција 451 Друмски саобраћај, програм 0701 Организација саобраћаја и саобраћајна инфраструктура, програмска активност 0002 Одржавање саобраћајне инфраструктуре, позиција 53, економска класификација 425 Текуће поправке и одржавање износ „5.179.200“ замењује се износом „6.379.200“;

-функција 452 Водени саобраћај, програм 1102 Комуналне делатности, програмска активност 0009 Остале комуналне услуге, позиција 56, економска класификација 424 Специјализоване услуге износ „3.000.000“ замењује се износом „13.000.000“;

-функција 510 Управљање отпадом, програм 1102 Комуналне делатности, пројекат „Откуп земљишта за изградњу трансфер станице“, позиција 62, економска класификација 541 Земљиште, додаје се износ „2.500.000“;

-функција 610 Стамбени развој, програм 0602 Локална самоуправа, пројекат „Реконструкција фасада зграда на Тргу Слободе“, позиција 69, економска класификација 423 Услуге по уговору додаје се износ „1.000.000“;

-функција 640 Улична расвета, програм 1102 Комуналне делатности, програмска активност 0001 Управљање/одржавање јавним осветљењем, позиција 75, економска класификација 425 Текуће поправке и одржавање , износ „4.700.000“ замењује се износом „5.700.000“;

-функција 760 Здравство некласификовано на другом месту, програм 1801 Здравствена заштита, програмска активност 0003 Спровођење активности из области друштвене бриге за јавно здравље, позиција 77, економска класификација 512 Машине и опрема износ „2.500.000“ замењује се износом „2.916.000“;

-функција 810 Услуге рекреације и спорта, програм 1301 Развој спорта и омладине, програмска активност 0003 Одржавање спортске инфраструктуре, позиција 80, економска класификација 451 Субвенције износ „10.000.000“ замењује се износом „13.000.000“;

-у разделу 3. Општинска управа, глава 3.1 Народна библиотека, функција 820 Услуге културе, програм 1201 Развој културе, пројекат „Чигра“ позиција 93-1, економска класификација 422 Трошкови путовања додаје се износ „30.000“;

-у разделу 3. Општинска управа, глава 3.1 Народна библиотека, функција 820 Услуге културе, програм 1201 Развој културе, пројекат „Чигра“ позиција 93-2, економска класификација 423 Услуге по уговору додаје се износ „130.000“;

-у разделу 3. Општинска управа, глава 3.1 Народна библиотека, функција 820 Услуге културе, програм 1201 Развој културе, пројекат „Чигра“ позиција 93-3, економска класификација 424 Специјализоване услуге додаје се износ „20.000“;

-у разделу 3. Општинска управа, глава 3.1 Народна библиотека, функција 820 Услуге културе, програм 1201 Развој културе, пројекат „Чигра“ позиција 93-4, економска класификација 426 Материјал додаје се износ „20.000“;

-у разделу 3. Општинска управа, глава 3.1 Народна библиотека, функција 820 Услуге културе, програм 1201 Развој културе, пројекат „Унапређење библиотечких услуге у систему Cobiss“ позиција 93-5, економска класификација 512 машине и опрема додаје се износ „500.000“;

-у разделу 3. Општинска управа, глава 3.2 Културни центар, функција 820 Услуге културе, програм 1201 Развој културе, пројекат „Годишњи програм градске галерије Пожега за 2017.годину“ позиција 119-1, економска класификација 422 Трошкови путовања додаје се износ „85.000“;

-у разделу 3. Општинска управа, глава 3.2 Културни центар, функција 820 Услуге културе, програм 1201 Развој културе, пројекат „Годишњи програм градске галерије Пожега за 2017.годину“ позиција 119-2, економска класификација 423 Услуге по уговору додаје се износ „278.000“;

-у разделу 3. Општинска управа, глава 3.2 Културни центар, функција 820 Услуге културе, програм 1201 Развој културе, пројекат „Годишњи програм градске галерије Пожега за 2017.годину“ позиција 119-3, економска класификација 424 Специјализоване услуге додаје се износ „165.000“;

-у разделу 3. Општинска управа, глава 3.2 Културни центар, функција 820 Услуге културе, програм 1201 Развој културе, пројекат „Годишњи програм градске галерије Пожега за 2017.годину“ позиција 119-4, економска класификација 426 Материјал додаје се износ „20.000“;

-у разделу 3. Општинска управа, глава 3.2 Културни центар, функција 820 Услуге културе, програм 1201 Развој културе, пројекат „Годишњи програм градске галерије Пожега за 2017.годину“ позиција 119-5, економска класификација 512 Машине и опрема додаје се износ „52.000“;

-у разделу 3. Општинска управа, глава 3.7 МЕСНЕ ЗАЈЕДНИЦЕ, функција 160 Опште јавне услуге које нису класификоване на другом месту, програм 0602 Локална самоуправа, програмска активност 0002 Функционисање месних заједница, позиција 164, економска класификација 421 Стални трошкови, износ „1.594.500“ замењује се износом „1.589.500“;

-у разделу 3. Општинска управа, глава 3.7 МЕСНЕ ЗАЈЕДНИЦЕ, функција 160 Опште јавне услуге које нису класификоване на другом месту, програм 0602 Локална самоуправа, програмска активност 0002 Функционисање месних заједница, позиција 165, економска класификација 423 Услуге по уговору, износ „30.500“ замењује се износом „25.000“;

-у разделу 3. Општинска управа, глава 3.7 МЕСНЕ ЗАЈЕДНИЦЕ, функција 160 Опште јавне услуге које нису класификоване на другом месту, програм 0602 Локална самоуправа, програмска активност 0002 Функционисање месних заједница, позиција 167, економска класификација 425 Текуће поправке и одржавање износ „13.197.000“ замењује се износом „13.222.500“;

-у разделу 3. Општинска управа, глава 3.7 МЕСНЕ ЗАЈЕДНИЦЕ, функција 160 Опште јавне услуге које нису класификоване на другом месту, програм 0602 Локална самоуправа, програмска активност 0002 Функционисање месних заједница, позиција 170, економска класификација 483 Новчане казне по решењу судова,износ „212.523“ замењује се износом „599.523“;

-у разделу 3. Општинска управа, глава 3.7 МЕСНЕ ЗАЈЕДНИЦЕ, функција 160 Опште јавне услуге које нису класификоване на другом месту, програм 0602 Локална самоуправа, програмска активност 0002 Функционисање месних заједница, позиција 170-1, економска класификација 512 Машине и опрема,износ „21.000“ замењује се износом „33.000“;

-у разделу 3. Општинска управа, глава 3.7 МЕСНЕ ЗАЈЕДНИЦЕ, функција 160 Опште јавне услуге које нису класификоване на другом месту, програм 0602 Локална самоуправа, програмска активност 0002 Функционисање месних заједница, позиција 170, економска класификација 541 Земљиште износ „228.000“ брише се;

-у разделу 3. Општинска управа, глава 3.8 ТУРИСТИЧКА ОРГАНИЗАЦИЈА, функција 473 Туризам, програм 1502 Развој туризма, пројекат „Квалификационо предтакмичење младих трубачких оркестара за сабор у Гучи“, позиција 171, економска класификација 423 Услуге по уговору, додаје се износ „600.000“;

-у разделу 3. Општинска управа, глава 3.8 ТУРИСТИЧКА ОРГАНИЗАЦИЈА, функција 473 Туризам, програм 1502 Развој туризма, програмска активност 0002 Промоција туристичке понуде, позиција 175, економска класификација 422 Трошкови путовања, износ „105.000“ замењује се износом „405.000“;

-у разделу 3. Општинска управа, глава 3.8 ТУРИСТИЧКА ОРГАНИЗАЦИЈА, функција 473 Туризам, програм 1502 Развој туризма, програмска активност 0002 Промоција туристичке понуде, позиција 176, економска класификација 423 Услуге по уговору износ „1.448.000“ замењује се износом „2.148.000“;

-у разделу 3. Општинска управа, глава 3.8 ТУРИСТИЧКА ОРГАНИЗАЦИЈА, функција 473 Туризам, програм 1502 Развој туризма, програмска активност 0002 Промоција туристичке понуде, позиција 180, економска класификација 512 Машине и опрема износ „150.000“ замењује се износом „200.000“.

Члан 6.

Изменама у члану 3. 4. и 5. ове Одлуке извршиће се одговарајуће измене збирова у Билансу прихода и расхода буџета и распореду прихода по функцијама, главама и разделима буџета.

Члан 7.

Ова Одлука ступа на снагу даном доношења, а објавиће се у «Службеном листу општине Пожега».

**01 број 011-27/17 од 26.05.2017.године**

**СКУПШТИНА ОПШТИНЕ ПОЖЕГА**

**Председник,**

**Зорица Митровић,с.р.**

На основу члана 9. став 4. Закона о финансијској подршци породици са децом (''Службени гласник РС'', бр. 16/02, 115/05 и 107/09), члана 38. и 105. Статута општине Пожега (''Сл.лист општине Пожега'', бр. 2/08, 9/08, 3/10 и 8/15) и члана 5. Одлуке о допунском буџету општине Пожега за 2017. годину (''сл.лист општине Пожега'', бр. 1/17), Скупштина општине Пожега на седници од 26.05.2017. године донела је

**ОДЛУКУ**

**о критеријумима за остваривање права на финансијску**

**помоћ за вантелесну оплодњу у 2017. години**

**I ОСНОВНЕ ОДРЕДБЕ**

**Члан 1.**

Овом Одлуком уређују се критеријуми, висина, поступак за остваривање права на финансијску помоћ за вантелесну оплодњу у 2017. години и начин извештавања о наменском коришћењу додељених средстава.

Овом Одлуком утврђују се шира права у односу на права из обавезног здравственог осигурања у циљу да се што већи број парова укључи у поступак вантелесне оплодње.

Шира права у смислу ове Одлуке су: избор здравствене установе која ће спроводити поступак вантелесне оплодње, број покушаја вантелесне оплодње и године старости жене.

**Члан 2.**

О правима по овој Одлуци Комисији за остваривање права на вантелесну оплодњу обавештава грађане преко средстава локалног јавног информисања и истицањем на огласну таблу Скупштине општине.

**II КРИТЕРИЈУМИ ЗА ОСТВАРИВАЊЕ ПРАВА**

**Члан 3. ﻿**

Критеријуми за остваривање права на финансијску помоћ за вантелесну оплодњу су:

- да пар има држављанство Републике Србије;

- да пар има пребивалиште на територији општине Пожега најмање годину дана пре дана подношења захтева;

- да пар испуњава критеријуме које је прописала Републичка стручна комисија Министарства здравља за лечење поступцима биомедицински потпомогнутог оплођења;

- да је пар, уколико је жена млађа од 42 година, искористио право на три покушаја који се финансирају из средстава обавезног

здравственог осигурања.   
 

**III ВИСИНА ФИНАНСИЈСКЕ ПОМОЋИ**

**Члан 4.**

Висина финансијске помоћи износи до 300.000,00 динара по пару и исплаћују се једнократно, у износу према профактури здравствене установе која ће спроводити поступак вантелесне оплодње.

У истој календарској години финансијска помоћ се може доделити једанпут.

**IV ПОСТУПАК ЗА ОСТВАРИВАЊЕ ПРАВА**

**Члан 5. ﻿**

Захтев за доделу финансијске помоћи се подноси стручној Комисији за остваривање права на вантелесну оплодњу, а коју именује председника општине Пожега на период од четири године и коју чине председник и четири члана.

**Члан 6.**

Потребна документа за остваривање права на финансијску помоћ за вантелесну оплодњу су:

- захтев за остваривање права на финансијску помоћ за вантелесну оплодњу из средстава буџета општине Пожега, чији ће образац утврдити Комисија;

- извод из матичне књиге венчаних или изјава оверена од стране два сведока да пар остварује заједницу живота у складу са Законом којим се уређују породични односи (у случају ванбрачне заједнице);

- уверења о држављанству Републике Србије пара;

- уверења о пребивалишту пара;

- фотокопије личних карти или штампани подаци са електронске личне карте;

- профактура здравствене установе, која ће спроводити поступак вантелесне оплодње, о висини средстава потребних за покриће трошкова вантелесне оплодње и решење о упису установе у регистар код надлежног органа;

- потврда Републичког фонда за здравствено осигурање - Филијале за Златиборски округ Ужице – Испостава Пожега, да пар испуњава критеријуме прописане од стране Републичке стручне комисије Министарства здравља за лечење поступцима биомедицински потпомогнутог оплођења; и

- потврда Републичког фонда за здравствено осигурање - Филијале за Златиборски округ Ужице – Испостава Пожега, да је пар искористио право на три покушаја који се финансирају из средстава обавезног здравственог осигурања, уколико је жена млађа од 42 година. Уколико је жена старија од 42 година, овај доказ није потребно подносити.

**Члан 7.**

Одлуку о додели финансијске помоћи доноси Комисији за остваривање права на вантелесну оплодњу.

Одлука о додели финансијске помоћи доставља се свим пријављеним кандидатима а у случају жалбе коначну одлуку доноси Општинско веће општине Пожега.

Стручне и администртивне послове за потребе Комисији за остваривање права на вантелесну оплодњу обавља Општинска управа Пожега – Одељење за друштвене делатности.

На основу Одлуке закључује се уговор између корисника средстава и општине Пожега. Уговором се уређују права и обавезе уговорних страна.

Додељена средства се преносе на основу закљученог уговора, на текући рачун једног партнера.

Уговор у име Општине закључује председник Општине а нацрт Уговора израђује Општински правобранилац.

**V НАЧИН ИЗВЕШТАВАЊА О НАМЕНСКОМ КОРИШЋЕЊУ ДОДЕЉЕНИХ СРЕДСТАВА**

**Члан 8.**

Корисник средстава је дужан да додељена средства користи искључиво за намену за коју су му додељена.

Доказ о наменском трошењу додељених средстава је извештај са рачунима здравствене установе о спроведеном поступку вантелесне оплодње, који је корисник дужан да достави у року од 6 месеци од дана преноса средстава.

Уколико корисник средстава, у року из претходног става, не достави извештај са рачунима здравствене установе, сматраће се да средства нису наменски утрошена и против истог покренуће се поступак за повраћај пренетих средстава увећаних за законску затезну камату.

Корисник средстава је дужан да изврши повраћај неутрошених средстава, у противном против истог ће се покренути поступак за повраћај средстава увећаних за законску затезну камату.

Недостављање извештаја, ненаменско трошење средстава и неизвршавање повраћаја неутрошених средстава има за последицу и неодобравање средстава у наредној години.

**VI ЗАВРШНЕ ОДРЕДБЕ**

**Члан 9.**

Ова Одлука ступа на снагу осмог дана од дана објављивања у "Службеном листу општине Пожега''.

**01 Број: 011-20/17**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Зорица Митровић, с.р.**

На основу члана 35 став 7 Закона о планирању и изградњи („Сл. гласник РС“бр.72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14 и 145/14)и члана14 и 105Статута општине Пожега (Службени лист Општине Пожега бр.2/08, 9/08 и 3/10), Скупштина општине Пожега на седници одржаној дана 26.05.2017. године донела је

**О Д Л У К У**

**О ДОНОШЕЊУ ИЗМЕНЕ И ДОПУНЕ**

**ПЛАНА ГЕНЕРАЛНЕ РЕГУЛАЦИЈЕ ПОЖЕГА**

Члан 1.

У Плану генералне регулације Пожеге (Сл. лист општине Пожега бр. 5/2015 и 7/2016) у поглављу „Правила грађења за објекте и површине јавне намене“, у поднаслову „Управа и администрација“, мења се текст: „Максимална спратност:По+П+2“ и гласи: „Максимална спратност:По+П+3“.

Члан 2.

Измена плана се односи само на максималну спратност јавних објеката, намене за управу и администрацију, а у осталом делу План генералне регулације Пожеге остаје на снази до доношења нових измена чија је израда у току.

Члан 3.

Ова Одлука представља правни основ за издавање локацијских услова и грађевинске дозволе за надградњу јавних објеката управе и администрације до спратности По+П+3.

Члан 4.

Ова Одлука ступа на снагу осмог дана од дана објављивања у Службеном листу општине Пожега.

**03 број 011-21/17**

**СКУПШТИНА ОПШТИНЕ ПОЖЕГА**

***ПРЕДСЕДНИК,***

***Зорица Митровић, с.р.***

На основу члана 1. и 2. Закона о изменама Закона о прекршајима (''Сл.гл.РС'', бр.13/2016) и члана 38. и 105. Статута општине Пожега (''Сл.лист општине Пожега'', бр. 2/08, 9/08, 3/10 и 8/15), Скупштина општине Пожега на седници од 26.05.2017. године донела је

**О Д Л У К У**

**о допуни Одлуке о усклађивању новчаних казни**

**за прекршаје утврђене општинским одлукама**

Члан 1.

У Одлуци о усклађивању новчаних казни за прекршаје утврђене општинским одлукама (''Сл.лист општине Пожега'', бр. 1/17) у члану 5. додаје се:

''4. У Одлуци о постављању мањих монтажних објеката на површинама јавне намене у пословне сврхе (''Сл.лист општине Пожега'', бр. 8/09 и 3/14) члан 15а. мења се и гласи:

''Забрањује се заузимање јавне површине без одобрења надлежног органа и противно одобрењу.

Уколико правно лице, предузетник и физичко лице заузму јавну површину без одобрења надлежног општинског органа или противно одобрењу кршећи одредбе члана 3. став 2 члана 11. и 12. Одлуке казниће се за прекршај казном у износу од:

* **У зони Трга Слободе:**
* правно лице 70.000 динара;
* предузетник 50.000 динара;
* одговорно лице у правном лицу 5.000 динара;
* физичко лице 10.000 динара.
* **У првој зони:**
* правно лице 60.000 динара;
* предузетник 40.000 динара;
* одговорно лице у правном лицу 5.000 динара;
* физичко лице 7.000 динара.
* **У другој зони:**
* правно лице 50.000 динара;
* предузетник 30.000 динара;
* одговорно лице у правном лицу 5.000 динара;
* физичко лице 6.000 динара.
* **У трећој зони:**
* правно лице 40.000 динара;
* предузетник 20.000 динара;
* одговорно лице у правном лицу 5.000 динара;
* физичко лице 5.000 динара.''

Члан 2.

Ова Одлука ступа на снагу осмог дана од дана објављивања у ''Службеном листу општине Пожега''.

**01 Број: 011-23/17**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Зорица Митровић, с.р.**

Садржај Страна

- Одлука о допунском буџету општине Пожега за 2017. годину................... 1 - 5

- Одлука о критеријумима за остваривање права на финансијску

помоћ за вантелесну оплодњу у 2017. години............................................. 5 - 8

- Одлука о доношењу измене и допуне Плана генералне

регулације Пожега.......................................................................................... 8 - 9

- Одлука о допуни Одлуке о усклађивању новчаних казни

за прекршаје утврђене општинским одлукама.............................................9 - 10

|  |
| --- |
| **Издавач: Скупштина општине Пожега**  **Одговорни уредник: Секретар Скупштине општине Пожега – Боривоје Неоричић**  **Штампа: Општинска управа Пожега** |